Mariagerfjord er den 2. nordjyske og den 22 kommune på landsplan, der laver en aftale med Danmarks Naturfredningsforening om at nedbringe kommunens CO2 udslip med 2 procent om året de næste 4 år. - Vi er rigtig glade for at vi nu kan dokumentere at vi vil gøre noget, siger Hans Chr. Maarup (Soc.dem.) borgmester, Mariagerfjord Kommune. Aftalen blev underskrevet på Vikingecenter Fyrkat, og blev skyllet ned med en omgang mjød. Aftalen er vigtig for Danmarks Naturfredningsforenings bestræbelser på at markere de ting der bliver gjort for miljøet, inden miljøtopmødet i København næste efterår. - Nu har vi 22 kommuner, inden nytår er vi oppe på 25 og jeg håber at mange flere kommer med, for det er jo ude i kommunerne, at skåltalerne skal realiseres og skabe et bedre miljø, siger Ella Maria Bisschop-Larsen. Næste nordjyske kommune er Vesthimmerlands Kommune, der skriver under inden jul.

Referat:
Borgmester Hans Chr. Maarup fra Mariagerfjord Kommune og præsidenten for Danmarks Naturfredningsforening underskrev i dag en klimaaftale og skålede i mjød.